กิมเอ็งเปิดตัวDWรุ่นใหม่5ตัว
กิมเอ็ง เตรียมเปิดตัว DW รุ่นใหม่ 5 ตัว&nbsp;ระหว่าง 21-25 มี.ค. 2554 เสนอขายครั้งแรกวันละ1ตัว
17 มี.ค. 2554

กิมเอ็ง เตรียมเปิดตัว DW รุ่นใหม่ 5 ตัว ระหว่าง 21-25 มี.ค. 2554 เสนอขายครั้งแรกวันละ1ตัว
กิมเอ็งเปิดตัวใบสำคัญแสดงสิทธิอนุพันธ์ (Derivative Warrant : DW) รุ่นใหม่ 5 ตัว ในช่วงเวลาตั้งแต่ 21-25 มี.ค. 2554 โดยเสนอขายเป็นครั้งแรกวันละ 1 ตัว รวมทั้งหมด 5 ตัว  โดยครอบคลุมใบสำคัญแสดงสิทธิอนุพันธ์ที่มีหลักทรัพย์อ้างอิงเป็นหุ้นที่โดดเด่นใน 5 กลุ่มธุรกิจ ได้แก่  ปิโตรเคมี  การแพทย์  พลังงาน  วัสดุก่อสร้าง  ธนาคาร  ซึ่ง DW 5 รุ่นใหม่ได้แก่   IVL42CA, BGH42CA, PTTE42CB, SCC42CA และ BBL42CB
นายมนตรี ศรไพศาล ประธานเจ้าหน้าที่บริหาร บมจ.หลักทรัพย์ กิมเอ็ง (ประเทศไทย) เปิดเผยว่าบริษัทฯ จะเสนอขาย DW 5 รุ่นใหม่ซึ่งเป็นชนิด Call Warrants (สิทธิในการซื้อ) ทั้งนี้ที่จะเริ่มทำการซื้อขายเป็นวันแรกในวันที่ 21 มี.ค. 2554 คือ ใบสำคัญแสดงสิทธิอนุพันธ์ในหุ้นสามัญของ บริษัท อินโดรามา เวนเจอร์ส จำกัด (มหาชน) (IVL42CA) ในวันที่ 22 มี.ค. 2554 คือ ใบสำคัญแสดงสิทธิอนุพันธ์ในหุ้นสามัญของ บริษัท กรุงเทพดุสิตเวชการ จำกัด(มหาชน) (BGH42CA)  ในวันที่ 23 มี.ค. 2554 คือ ใบสำคัญแสดงสิทธิอนุพันธ์ในหุ้นสามัญของ บริษัท ปตท. สำรวจและผลิตปิโตรเลียม จำกัด (มหาชน)  (PTTE42CB)  ในวันที่ 24 มี.ค. 2554 คือ ใบสำคัญแสดงสิทธิอนุพันธ์ในหุ้นสามัญของ บริษัท ปูนซิเมนต์ไทย จำกัด (มหาชน) (SCC42CA)   ในวันที่ 25 มี.ค. 2554 คือ ใบสำคัญแสดงสิทธิอนุพันธ์ในหุ้นสามัญของ ธนาคารกรุงเทพ จำกัด (มหาชน)  (BBL42CB)
กิมเอ็งออกเสนอขาย DW ใหม่ 5 รุ่นนี้ โดยเลือกหุ้นที่โดดเด่นใน 5 กลุ่มธุรกิจที่สำคัญ โดย DW เป็นทางเลือกในการลงทุนสำหรับผู้ลงทุนที่ต้องการจับจังหวะการลงทุน   โดยเฉพาะในช่วงสถานการณ์ตลาดปัจจุบันนี้ หุ้นอ้างอิงได้มีการปรับฐานลงมาแล้วและอาจจะกำลังวิ่งขึ้นไป หรือที่เรียกว่ากลยุทธ์การลงทุนแบบ Bottom Fishing ที่เน้นจับจังหวะตอนหุ้นเป็นขาขึ้นแบบ Spring Board    สำหรับ IVL42CA, BGH42CA และ SCC42CA เป็นรุ่นที่กิมเอ็ง ออกเสนอขายเป็นรุ่นแรกเพื่อให้มีทางเลือกการลงทุนใน DW  ที่มีหุ้นอ้างอิงที่หลากหลาย ส่วน PTTE42CB และ BBL42CB เป็นรุ่นที่ออกเป็นรุ่นที่สองเพื่อให้ผู้ลงทุนได้ลงทุนอย่างต่อเนื่องได้เนื่องจาก PTTE42CA และ BBL42CA ที่เป็นรุ่นแรกกำลังจะใกล้หมดอายุลง  ผู้ลงทุนสามารถ Switch ขายรุ่นแรกออกไป และเข้าซื้อรุ่นที่สอง เพื่อความต่อเนื่องในการมีสถานะการลงทุนได้
สำหรับราคา DW ทั้ง 5 ตัว จะถูกกำหนดตามความเหมาะสมของหุ้นอ้างอิงและจะเสนอขายผ่านกระดานซื้อขายในตลาดหลักทรัพย์ (Direct Listing) โดยไม่ต้องจองซื้อ IPO ล่วงหน้า วิธีเสนอขาย DW แบบ Direct Listing นี้ผู้ลงทุนสามารถใช้บัญชีซื้อขายหลักทรัพย์ ทำการซื้อ DW ได้ตามราคาตลาดของ DW บนกระดานตลาดหลักทรัพย์ โดยผู้ออก DW จะวางออร์เดอร์เสนอขายในตลาด จึงไม่มีการจัดสรรแบบเจาะจงให้ลูกค้าแต่อย่างใด  ราคา DW ที่จะซื้อจะขายจริงจะถูกจับคู่ตามระบบการซื้อขายของตลาดฯ  ซึ่งราคาเสนอขายจริงจะเปลี่ยนแปลงไปตามราคาหุ้นอ้างอิงและปัจจัยอื่นๆ ตามภาวะการณ์ของตลาด   
ผู้ลงทุนใน Call Warrant ควรต้องวิเคราะห์ทิศทางของหุ้นอ้างอิง หากประเมินว่าหุ้นอ้างอิงจะขึ้น จึงพิจารณาซื้อ Call Warrant  นอกจากนี้ ผู้ลงทุนสามารถติดตามบทวิจัยของกิมเอ็ง Derivatives Warrant Update เพื่อพิจารณามูลค่าที่เหมาะสมของ DW ได้ทุกวันทาง KELive Research ราคา DW อาจจะมีการปรับขึ้นลงแรงและเร็วกว่าหุ้น ดังนั้นนักลงทุนควรจะปรับกลยุทธ์การลงทุนอย่างต่อเนื่อง และศึกษาข้อมูลของหลักทรัพย์อ้างอิงว่ามีแนวโน้มที่ดี น่าสนใจและมีศักยภาพในการเติบโตมากน้อยเพียงใด
DW 5 รุ่นใหม่ โดย Broker หมายเลข 42
DW               หุ้นอ้างอิง         วันทำการซื้อขายวันแรก            ราคาใช้สิทธิ (บาท)     อัตราการใช้สิทธิ (จำนวน DW: 1 หุ้นอ้างอิง)            วันทำการซื้อขายวันสุดท้าย
IVL42CA            IVL            21 มีนาคม 2554            42            5 : 1            11 กรกฎาคม 2554
BGH42CA           BGH          22 มีนาคม 2554            42            5 : 1            11 กรกฎาคม 2554
PTTE42CB          PTTEP       23 มีนาคม 2554            150           20 : 1            15 สิงหาคม 2554
SCC42CA            SCC           24 มีนาคม 2554            300          50 : 1            15 สิงหาคม 2554
BBL42CB            BBL           25 มีนาคม 2554            150           20 : 1            12 กันยายน 2554